**PREGLED ODREDABA ZAKONA O LIČNOJ KARTI**

**KOJE SE MENјAJU I DOPUNјUJU**

**IV OBRAZAC LIČNE KARTE**

**Sadržina obrasca**

Član 7.

Lična karta izdaje se na obrascu koji propiše ministar.

U obrazac lične karte unose se sledeći podaci o imaocu te isprave:

1) prezime;

2) ime;

3) pol;

4) dan, mesec i godina rođenja;

5) mesto, opština i država rođenja;

6) jedinstveni matični broj građana;

7) ADRESA PRIJAVLjENOG PREBIVALIŠTA.

U obrazac lične karte unose se i slike biometrijskih podataka imaoca te isprave (fotografija, otisak prsta i potpis).

U obrazac lične karte unosi se i datum izdavanja lične karte sa rokom njenog važenja.

**Automatsko očitavanje podataka. Zaštitni elementi**

Član 8.

Obrazac lične karte sadrži prostor za mikrokontroler (čip) i prostor za mašinski čitlјivu zonu za potrebe automatskog očitavanja podataka.

Ako obrazac sadrži mikrokontroler (čip), u njega se unose svi vidlјivi podaci na ličnoj karti, kao i podaci o državlјanstvu, prebivalištu, odnosno boravištu i adresi stana njenog imaoca i ime jednog od roditelјa, a može se uneti i jedinstveni matični broj roditelјa imaoca lične karte.

U MIKROKONTROLER (ČIP) SE UPISUJE I SERTIFIKAT ZA ELEKTRONSKU IDENTIFIKACIJU NA OSNOVU ČEGA LIČNA KARTA PREDSTAVLjA SREDSTVO ZA IDENTIFIKACIJU NA DALjINU I ŠEMU ELEKTRONSKE IDENTIFIKACIJE SREDNјEG NIVOA POUZDANOSTI, U SKLADU SA PROPISIMA KOJI UREĐUJU OBLAST ELEKTRONSKOG DOKUMENTA, ELEKTRONSKE IDENTIFIKACIJE I USLUGE OD POVERENјA U ELEKTRONSKOM POSLOVANјU.

~~Na zahtev imaoca lične karte, u skladu sa posebnim propisima, u čip se upisuju kvalifikovani elektronski sertifikat imaoca i odgovarajući podaci za formiranje kvalifikovanog elektronskog potpisa tako da ta lična karta postaje sredstvo za formiranje kvalifikovanog elektronskog potpisa, u skladu sa zakonom.~~

NA ZAHTEV IMAOCA LIČNE KARTE, U SKLADU SA POSEBNIM PROPISIMA, U MIKROKONTROLER (ČIP) UPISUJE SE KVALIFIKOVANI SERTIFIKAT ZA ELEKTRONSKI POTPIS IMAOCA I ODGOVARAJUĆI PODACI ZA FORMIRANјE KVALIFIKOVANOG SERTIFIKATA ZA ELEKTORNSKI POTPIS.

LIČNA KARTA IZ STAVA 4. OVOG ČLANA PREDSTAVLjA KVALIFIKOVANO SREDSTVO ZA KREIRANјE ELEKTRONSKOG POTPISA I ŠEMU ELEKTRONSKE IDENTIFIKACIJE VISOKOG NIVOA POUZDANOSTI, U SKLADU SA PROPISIMA KOJI UREĐUJU OBLAST ELEKTRONSKOG DOKUMENTA, ELEKTRONSKE IDENTIFIKACIJE I USLUGE OD POVERENјA U ELEKTRONSKOM POSLOVANјU.

Obrazac lične karte sadrži i zaštitne elemente koje propisuje ministar.

**V POSTUPAK IZDAVANјA LIČNE KARTE**

**Zahtev. Podnošenje zahteva**

Član 10.

Lična karta izdaje se na lični zahtev.

Zahtev za izdavanje lične karte podnosi se nadležnom organu preko njegovih organizacionih jedinica u opštinama, gradovima i gradu Beogradu, a može se podneti i preko nadležnog diplomatskog ili konzularnog predstavništva Republike Srbije koji će ga, bez odlaganja, proslediti nadležnom organu.

Zahtev za izdavanje lične karte podnosi se lično.

Za maloletna ili poslovno nesposobna lica, zahtev podnosi jedan od roditelјa uz pismenu saglasnost drugog roditelјa, odnosno drugi zakonski zastupnik ili staratelј.

Maloletnom licu starijem od 16 godina lična karta će se izdati bez saglasnosti drugog roditelјa. ~~ukoliko taj roditelј ne vrši roditelјsko pravo.~~

Detetu će se izdati lična karta i bez saglasnosti drugog roditelјa ukoliko taj roditelј ne vrši roditelјsko pravo, uz potvrdu nadležnog organa staratelјstva da je izdavanje lične karte u interesu deteta.

Radi utvrđivanja identiteta i drugih činjenica značajnih za rešavanje o zahtevu za izdavanje lične karte i uzimanja biometrijskih podataka (fotografija, otisak prsta, potpis), prilikom podnošenja zahteva potrebno je prisustvo lica kome se izdaje lična karta.

Lice iz stava 7\*. ovog člana, koje prema nacionalnoj pripadnosti, veroispovesti ili narodnim običajima nosi kapu ili maramu kao sastavni deo nošnje, odnosno odeće, može biti fotografisano sa kapom ili maramom, u skladu sa propisom o načinu uzimanja biometrijskih podataka.

Biometrijski podaci iz stava 7\*. ovog člana uzimaju se na način koji propiše ministar.

Član 19a

Izuzetno od člana 1. stav 3. ovog zakona, lična karta ne može da služi kao putna isprava i da se njenom upotrebom zamenjuje korišćenje putne isprave i prelazi državna granica ako su ispunjeni uslovi za oduzimanje putne isprave – utvrđeni zakonom kojim se uređuju putne isprave za putovanje državlјana Republike Srbije u inostranstvo.

Ako su ispunjeni uslovi iz stava 1. ovog člana nadležni organ donosi rešenje o zabrani korišćenja lične karte kao putne isprave, koje važi ~~šest meseci~~ SVE DOK SU ISPUNјENI USLOVI ZA ODUZIMANјE PUTNE ISPRAVE i koje dostavlјa imaocu i organu koji je podneo zahtev.

~~Organ po čijem zahtevu je doneto rešenje o zabrani korišćenja lične karte može obnavlјati zahtev za zabranu korišćenja lične karte za prelazak državne granice dok budu postojali razlozi iz stava 1. ovog člana.~~

**Nevažeća lična karta**

Član 23.

Nestalu ličnu kartu nadležni organ rešenjem proglašava nevažećom.

Protiv rešenja iz stava 1. ovog člana žalba nije dopuštena.

~~Lična karta proglašena nevažećom oglašava se u „Službenom glasniku Republike Srbije” o trošku lica čija se lična karta oglašava nevažećom.~~

LIČNA KARTA PROGLAŠENA NEVAŽEĆOM OGLAŠAVA SE NA ZVANIČNOJ VEB PREZENTACIJI MINISTARSTVA UNUTRAŠNјIH POSLOVA.

~~Nadležni organ izdaće ličnu kartu nakon donošenja rešenja o proglašenju lične karte nevažećom i dostavlјanja rešenja „Službenom glasniku Republike Srbije”.~~

NADLEŽNI ORGAN IZDAĆE LIČNU KARTU NAKON DONOŠENјA REŠENјA O PROGLAŠENјU LIČNE KARTE NEVAŽEĆOM.